Тергеҙеү эштәре барышында Б.-Ө.с. тарихи-архитектура ансамбле формалаша , уға баптистерийлы Кенәз Владимир сиркәүе ( 1993 ) , Сталин сәйәси репрессиялары ҡорбандары иҫтәлегенә Крестово-Погребальный , Илья ( икеһе лә — 1991 ) , изге шишмәләге Богородский ( 1993 ) часовнялары , кенәз М.Е.Ураков , генерал-лейтенант Е.И.Гладышев ( ҡара : Гладышевтар ) һәм Өфө губернаһының башҡа билдәле кешеләре ерләнгән Богородский некрополе ( 30 — 50-се йй. ҡыйратылған ауыл зыяраты урынында ) инә . 1991 — 2002 йй. сиркәү-тыуған яҡты өйрәнеү музейы һәм китапхана эшләй .